Die wêreld in foto’s – 3 April 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Seerowers van Somalië het ŉ klein boot met Indiese bemanningslede ontvoer en is onderweg na Eyl, in die noorde van Somalië. Foto: Farah Abdi Warsameh, AP ŉ Lid van die Royal Collection Trust bekyk ŉ geskenk wat die Chinese president, Xi Jinping, in 2015 aan Buckingham Paleis gegee het. Dié en ander geskenke sal by die paleis uitgestal word. Foto: Frank Augstein, AP Prins Charles en sy vrou, Camilla, hertogin van Cornwall, besoek ŉ mark in Florence, Italië. Foto: Maurizio Degl’Innocenti, AP Chinese kunstenaars tree op tydens ŉ driedag-vakansie in die Chongqing-munisipaliteit. Foto: Qu Mingbin, Xinhua Raja die orangoetang hou haar kleintjie vas in ŉ dieretuin in Leipzig, in die ooste van Duitsland. Foto: Jan Woitas, AP